
DR.30.11.2015  63  

 

kita runtuh, wanita kita runtuh akhlaknya, anak-anak kita terbiar, lambakan anak luar nikah. 
Semua itu tidak ada erti kekayaan negara jika kita gagal membina pembangunan insan 
untuk menjadi modal insan untuk masa depan negara kita. 

Tuan Pengerusi, saya ingin tahu juga sejauh mana program yang dirancang di 
bawah kementerian untuk melahirkan keluarga seimbang dari sudut rohani, emosi dan 
jasmani. Sebagai contoh, target untuk sekurang-kurang satu keluarga, satu penghafal Al-
Quran dalam satu keluarga lahirnya sekurang-kurang satu profesional dalam satu keluarga. 
Sejauh mana perkara ini dinilai oleh Kementerian Pembangunan Wanita, Keluarga dan 
Masyarakat ada ke ukurannya. Saya ingin tahu statistik terkini berkaitan dengan 
perbandingan kesejahteraan kehidupan keluarga di Malaysia dengan isu-isu yang saya 
sebut tadi.  

Tuan Pengerusi, menyentuh Butiran 010500 – Pelaksanaan Dasar Sosial Negara 
yang mana saya ingin pencerahan apakah aktiviti yang telah dilaksanakan setakat ini selain 
daripada Pusat Bantuan Khidmat Sosial di Chow Kit yang seperti mana disebut dalam buku 
Bajet. Di manakah lagi pusat ini diadakan di seluruh negara dan sejauh mana kementerian 
melihat program ini berjaya menangani isu-isu remaja. Ini sebab saya cukup bimbang 
dengan angka-angka yang terkini terutama yang melibatkan masalah sosial remaja yang 
hampir setiap hari 50 orang anak luar nikah lahir di Malaysia. Itu adalah satu perkara yang 
cukup menyentuh hati kita. Apa lagi pendedahan yang dibuat oleh Kementerian Kesihatan 
baru-baru ini didapati 18,000 remaja hamil di negara kita berumur antara 13 tahun hingga 
17 tahun yang mana 50.4% adalah golongan remaja di bawah umur ini ada satu 
perkembangan yang sangat membimbangkan. Jadi sejauh mana pusat-pusat ini 
berperanan untuk menangani isu-isu yang saya sebutkan tadi.  

Saya ingin menyentuh berkaitan dengan perwujudan Rumah Nur dan MPWK. 
Sejauh mana program ini berjaya dan berkesan. Sejauh mana penglibatan wanita-wanita 
dan sambutan wanita terhadap program yang dianjurkan di bawah Rumah Nur dan MPWK 
ini. Apakah kerjasama dibuat dengan kerajaan negeri sebagai contoh kalau Kerajaan 
Negeri Kelantan bersama di bawah urus setia pembangunan wanita keluarga dan 
masyarakat di bawah Exco Wanita negeri Kelantan. Sejauh mana kerjasama dibuat 
bersama Exco Wanita di bawah kerajaan negeri.  

Begitu juga saya ingin penjelasan berkaitan dengan sistem sokongan kepada 
pekerja wanita yang mana saya mendapat makluman hanya ada 32 buah taska di sektor 
swasta untuk membantu pekerja wanita dan sektor awam hanya ada 135 buah sahaja 
setakat ini. Sedangkan kerajaan hendak menyasarkan 59% penguasaan wanita di sektor 
pekerjaan menjelang tahun 2020. Jadi sudah tentulah bilangan taska ini tidak cukup untuk 
memberi sistem sokongan yang baik kepada pekerja-pekerja wanita di seluruh negara. Jadi 
macam manakah program untuk menggalakkan lebih banyak taska diwujudkan dan apakah 
kekangan dan cabaran yang dihadapi setakat ini. 

Menyentuh Butiran 040400 – Pentadbiran Negeri dan Daerah di bawah JKM ini. 
Saya ingin tahu sejauh mana perjawatan-perjawatan terutama di pejabat kebajikan 
masyarakat di daerah-daerah mencukupi dengan keperluan masyarakat. Ini sebab kita lihat 
hari ini contoh satu pegawai memantau satu DUN sedangkan satu DUN ada 20,000 ke 
30,000 orang pengundi ataupun rakyat. Jadi bayangkan sudah tentulah akan berlakunya 
keciciran dan sebagainya dan aduan yang kita terima banyak lambat pemantauan lambat 
kadang-kadang ada kes yang sebagai mana yang dilaporkan dalam laporan audit 
sebenarnya orang yang meninggal masih menerima bantuan. Ini mungkin kerana 
kekurangan staf dan kakitangan. Kita lihat dalam buku Bajet ini didapati perjawatan pada 
tahun 2015, 3,610 perjawatan dan tahun 2016 tidak bertambah sedangkan keperluan di 
pejabat-pejabat kebajikan daerah sangat memerlukan tenaga untuk memastikan 
keberkesanan peranan dan untuk mencapai objektif Jabatan Kebajikan Masyarakat itu 
sendiri.  

Sejauh mana kerajaan melihat isu ini dan bagaimanakah mekanisme pemutihan 
dibuat kepada penerima-penerima bantuan di bawah JKM sebab kita dapati ada aduan. 
Penerima bantuan yang sebelum ini terima bantuan tiba-tiba nama mereka dipotong 
daripada menerima bantuan JKM. Jadi macam mana perkara ini berlaku supaya tidak 
berlakunya kezaliman terutama bagi golongan yang sangat memerlukan. 

Tuan Pengerusi, saya ingin menyentuh Butiran 040800 – Kanak-kanak. Kita 
melihat hari ini isu berkaitan dengan penderaan kanak-kanak, penculikan kanak-kanak 



kita runtuh, wanita kita runtuh akhlaknya, anak-anak kita terbiar, lambakan anak luar nikah. Semua itu tidak ada erti kekayaan negara jika kita gagal membina pembangunan insan untuk menjadi modal insan untuk masa depan negara kita. Tuan Pengerusi, saya ingin tahu juga sejauh mana program yang dirancang di bawah kementerian untuk melahirkan keluarga seimbang dari sudut rohani, emosi dan jasmani. Sebagai contoh, target untuk sekurang-kurang satu keluarga, satu penghafal Al- Quran dalam satu keluarga lahirnya sekurang-kurang satu profesional dalam satu keluarga. Sejauh mana perkara ini dinilai oleh Kementerian Pembangunan Wanita, Keluarga dan Masyarakat ada ke ukurannya. Saya ingin tahu statistik terkini berkaitan dengan perbandingan kesejahteraan kehidupan keluarga di Malaysia dengan isu-isu yang saya sebut tadi. Tuan Pengerusi, menyentuh Butiran 010500- Pelaksanaan Dasar Sosial Negara yang mana saya ingin pencerahan apakah aktiviti yang telah dilaksanakan setakat ini selain daripada Pusat Bantuan Khidmat Sosial di Chow Kit yang seperti mana disebut dalam buku Bajet. Di manakah lagi pusat ini diadakan di seluruh negara dan sejauh mana kementerian melihat program ini berjaya menangani isu-isu remaja. Ini sebab saya cukup bimbang dengan angka-angka yang terkini terutama yang melibatkan masalah sosial remaja yang hampir setiap hari 50 orang anak luar nikah lahir di Malaysia. Itu adalah satu perkara yang cukup menyentuh hati kita. Apa lagi pendedahan yang dibuat oleh Kementerian Kesihatan baru-baru ini didapati 18,000 remaja hamil di negara kita berumur antara 13 tahun hingga 17 tahun yang mana 50.4% adalah golongan remaja di bawah umur ini ada satu perkembangan yang sangat membimbangkan. Jadi sejauh mana pusat-pusat ini berperanan untuk menangani isu-isu yang saya sebutkan tadi. Saya ingin menyentuh berkaitan dengan perwujudan Rumah Nur dan MPWK. Sejauh mana program ini berjaya dan berkesan. Sejauh mana penglibatan wanita-wanita dan sambutan wanita terhadap program yang dianjurkan di bawah Rumah Nur dan MPWK ini. Apakah kerjasama dibuat dengan kerajaan negeri sebagai contoh kalau Kerajaan Negeri Kelantan bersama di bawah urus setia pembangunan wanita keluarga dan masyarakat di bawah Exco Wanita negeri Kelantan. Sejauh mana kerjasama dibuat bersama Exco Wanita di bawah kerajaan negeri. Begitu juga saya ingin penjelasan berkaitan dengan sistem sokongan kepada pekerja wanita yang mana saya mendapat makluman hanya ada 32 buah taska di sektor swasta untuk membantu pekerja wanita dan sektor awam hanya ada 135 buah sahaja setakat ini. Sedangkan kerajaan hendak menyasarkan 59% penguasaan wanita di sektor pekerjaan menjelang tahun 2020. Jadi sudah tentulah bilangan taska ini tidak cukup untuk memberi sistem sokongan yang baik kepada pekerja-pekerja wanita di seluruh negara. Jadi macam manakah program untuk menggalakkan lebih banyak taska diwujudkan dan apakah kekangan dan cabaran yang dihadapi setakat ini. Menyentuh Butiran 040400- Pentadbiran Negeri dan Daerah di bawah JKM ini. Saya ingin tahu sejauh mana perjawatan-perjawatan terutama di pejabat kebajikan masyarakat di daerah-daerah mencukupi dengan keperluan masyarakat. Ini sebab kita lihat hari ini contoh satu pegawai memantau satu DUN sedangkan satu DUN ada 20,000 ke 30,000 orang pengundi ataupun rakyat. Jadi bayangkan sudah tentulah akan berlakunya keciciran dan sebagainya dan aduan yang kita terima banyak lambat pemantauan lambat kadang-kadang ada kes yang sebagai mana yang dilaporkan dalam laporan audit sebenarnya orang yang meninggal masih menerima bantuan. Ini mungkin kerana kekurangan staf dan kakitangan. Kita lihat dalam buku Bajet ini didapati perjawatan pada tahun 2015, 3,610 perjawatan dan tahun 2016 tidak bertambah sedangkan keperluan di pejabat-pejabat kebajikan daerah sangat memerlukan tenaga untuk memastikan keberkesanan peranan dan untuk mencapai objektif Jabatan Kebajikan Masyarakat itu sendiri. Sejauh mana kerajaan melihat isu ini dan bagaimanakah mekanisme pemutihan dibuat kepada penerima-penerima bantuan di bawah JKM sebab kita dapati ada aduan. Penerima bantuan yang sebelum ini terima bantuan tiba-tiba nama mereka dipotong daripada menerima bantuan JKM. Jadi macam mana perkara ini berlaku supaya tidak berlakunya kezaliman terutama bagi golongan yang sangat memerlukan. Tuan Pengerusi, saya ingin menyentuh Butiran 040800- Kanak-kanak. Kita melihat hari ini isu berkaitan dengan penderaan kanak-kanak, penculikan kanak-kanak.